### | | | | --- | --- | | | | | --- | | **Teknik- og Miljøudvalget** 10. oktober 2019 Sagsnr. 710-2019-16461 Dok.nr. 710-2019-168577 Camilla Jørgensen | | 67.                 Midttrafik budget 2020 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Lov om trafikselskaber |

###

**SAGENS INDHOLD**

Byrådet skal i denne sag tage stilling til Midttrafiks
forslag til budget 2020 for kollektiv trafik i [adresse].

Midttrafiks bestyrelse godkendte 24. september 2019 et
forslag til budget 2020, som sendes i høring hos kommunerne og Region
[adresse]. Der er svarfrist for bemærkninger 31. oktober 2019.

Midttrafiks budgetforslag er ligesom de tidligere år
fastlagt efter en rutebaseret model, der tager udgangspunkt i kommunens
ruteøkonomi for busudgifter. Budgettet er baseret på regnskabet for 2019 med
indregning af indeksregulering og forventede aktivitetsændringer.

Forslaget til budget 2020 er baseret på en fremskrivning af
den kørsel, som Favrskov Kommune har haft i 2019 og forventes at have i resten
af året. Budgettet fra Midttrafik stemmer således overens med en fremskrivning
af den forventede kørsel, der er budgetteret med i [adresse] i 2020.

Der er samlet budgetterede udgifter for Favrskov Kommune på
i alt 27,3 mio. kr. Udgiftsposterne i budgetforslaget fremgår af tabellen
nedenfor.

|  |  |
| --- | --- |
| **Midttrafiks forslag til budget 2020** | |
| Buskørsel | 14.765.000 kr. |
| Flexbus | 169.000 kr. |
| Handicapkørsel, lovbestemt kørsel | 1.354.000 kr. |
| ”Kan-kørsel”, ikke lovbestemt kørsel | 8.724.000 kr.\* |
| Flextur | 1.061.000 kr. |
| Administration, billetkontrol og pension | 1.179.000 kr. |
| Letbanesekretariatet | 42.000 kr. |
| I alt | 27.294.000 kr. |

\* Læge-, genoptræningskørsel og kørsel til elever med
særlige behov

**VURDERING**

Udgifterne til buskørsel, herunder flexbus forventes at
stige med 900.000 kr. hovedsageligt på grund af indeksregulering, kommunens
overtagelse af rute 111 og oprettelsen af flexbus.

Overdragelsen af ruter som følge af Region Midtjyllands
besparelser i juli 2019 indregnes i budget 2020 med fuld effekt. Det betyder,
at Favrskov Kommune finansierer 2.015 køreplantimer på rute 111, hvorimod rute
200 ikke længere kører på strækningen Rosa Svendsen. Samlet giver disse ændringer
en merudgift på 600.000 kr. sammenlignet med budget 2019.

Midttrafik vurderer, at der kommer en betydelig vækst i
kørslen i forbindelse med regionens besparelser på busruter, og da flexbusruter
er nyoprettede, er det budgetterede niveau forbundet med en usikkerhed.

Udgifterne til flextrafik, herunder flextur og
handicapkørsel forventes at stige blandt andet på grund af, at
handicapordningen i 2018 blev udvidet og på grund af indførelsen af et nyt
bestillingssystem.

Forudsætningerne for budgettet og forklaringer på afvigelser
mellem budget 2019 og 2020 for de forskellige driftsområder er yderligere
beskrevet i bilaget.

Teknik og Kultur bemærker, at fremskrivningen af
omkostningsindekset fra 2018 til 2020 er fremskrevet med 3,8 %. Midttrafik
oplyser, at fremskrivningen er behæftet med betydelig usikkerhed på grund af
eventuelle ændringer i dieselpriserne, som siden 2016 har haft en opadgående
tendens.

Teknik og Kultur vurderer, at fordelingen af budgettet på de
enkelte driftsområder afspejler behovet for kørsel i 2020, og på baggrund heraf
foreslås et kort høringssvar til Midttrafiks budget 2020.

Det bemærkes, at kørselsbehovet fastlægges af en række
faktorer, eksempelvis antallet af visiterede til handicapkørsel, lovgivning om
ledsagerordning på handicapkørsel. På skolebusområdet afhænger kørselsbehovet
blandt andet af, hvor mange elever der er berettiget til skolebuskørsel og
kørsel til svømning.

**ØKONOMI**

På baggrund af de kendte forudsætninger for kørselsbehovet
har kommunen forventede årlige udgifter for 27,3 mio. kr. Forventningerne er
indarbejdet i Midttrafiks forslag til budgettet for 2020.

Det fremgår af budgetforslaget for 2020, at Midttrafik
ifølge regnskab 2018 har et tilgodehavende hos Favrskov Kommune på ca. 800.000
kr. Tilgodehavendet skyldes uforudsete større udgifter til kørsel af elever med
særlige behov (specialundervisning).

Beløbet er ifølge budgetforslaget til afregning i 2020 og
fremkommer på baggrund af følgende udgiftsændringer.

|  |  |  |
| --- | --- | --- |
| Børn og Skole | Merforbrug i kørsel til elever med særlige behov | 1.010.000 kr. |
| Social og Sundhed | Mindre udgift til handicapkørsel | -180.000 kr. |
| Trafik og Veje | Mindre udgift til busdrift | -34.000 kr. |
| Netto skyldigt beløb til Midttrafik |  | 796.000 kr. |

Der er et mindre forbrug på handicapkørsel på 180.000 kr.
hos Social og Sundhed, samt et mindre forbrug på busdrift på 34.000 kr. Det
samlede merforbrug i Børn og Skole er ca. 1,0 mio. kr.

Den endelige afregning vedrørende 2018 finansieres af
budgetterne på de respektive områder.

**INDDRAGELSE**

Budgetforslaget er sendt til Handicaprådet og Ældrerådet
til orientering, samt til kommentering i Børn og Skole og Social og Sundhed.

**INDSTILLING**

Direktøren for Teknik og Kultur indstiller til Byrådet:

1.    At forslag til
høringssvar godkendes.

**BESLUTNING**

**Bilag**

|  |  |
| --- | --- |
| Høringssvar til Midttrafiks budget 2020 | 710-2019-184977 |
| Midttrafiks budget 2020 for Favskov Kommune | 710-2019-195287 |